บาทเปิด 33.15 บาทต่อดอลล่าร์ แข็งค่า
เงินบาทเปิดตลาด 33.15 บาทต่อดอลล่าร์ แข็งค่าจากดอลล์อ่อนหลังรายงานประชุมเฟดห่วงตัวเลขเงินเฟ้อต่ำ
12 ต.ค. 2560

เงินบาทเปิดตลาด 33.15 บาทต่อดอลล่าร์ แข็งค่าจากดอลล์อ่อนหลังรายงานประชุมเฟดห่วงตัวเลขเงินเฟ้อต่ำนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 33.15 บาท/ดอลลาร์ แข็งค่าจากวานนี้ที่ปิดตลาดที่ระดับ 33.21 บาท/ดอลลาร์"เมื่อคืนบันทึกการประชุม FOMC บ่งชี้ถึงความกังวลเกี่ยวกับเงินเฟ้อต่ำ สร้างแรงกดดันให้กับดอลลาร์ และส่งผลให้สกุลเงินต่างๆ เช่นยูโร ทะลุแนวต้านเดิมขึ้นไปได้"นักบริหารเงิน กล่าวสำหรับทิศทางค่าเงินบาทวันนี้ คาดว่าจะเคลื่อนไหวในกรอบ 33.10-33.20 บาท/ดอลลาร์